**Így látjuk mi…..**

**Öntárgyiasítás, női pozíciók**

Kiállításunkon olyan női alkotók szerepelnek, akik az *öntárgyiasítást*, az utóbbi évek egyik legizgalmasabb, virulens témáját, változatos pozíciókból szemlélve bontják ki különféle, a generációkra jellemző tapasztalatok integrálásával. A válogatásban szereplő művészek mindegyike számos magyar és nemzetközi képzőművészeti szakmai elismerésben részesült, az utóbbi évtizedekben életművüket a nemzetközi folyamatok ismeretében, céltudatosan és elhivatottan építik.

**XY** a legismertebb magyar női alkotók közé tartozik. Az európai ember spirituális világát igyekszik megfoghatóvá tenni, a képzőművészetben szokatlan, természetes anyagaival utal az eredetünkre, amelyhez a munkafolyamat a művészt és a befogadót is közelebb viszi. Anima Nostra című videó munkájában saját zarándoklatát örökíti meg szimbolikus módon.